
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1133 


11 Αυγούστου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Ανασυγκρότηση Επιτροπής Παρακολούθησης του 
Προγράμματος «ΠΟΛΙΤΕΙΑ» στην Περιφέρεια Δυτι¬ 
κής Ελλάδας. 1 

Απαγόρευση κυνηγίου σε εκτάσεις Ν. Ιωαννίνων. 2 

Τροποποίηση του Οργανισμού Εσωτερικής Υπηρε¬ 
σίας Δήμου Κατσανοχωρίων Νομού Ιωαννίνων 3 

Απόκτηση της Ελληνικής Ιθαγένειας της ομογενούς 
ΚΟΛΟΣΟΒΑ ΣΟΦΙΑ του ΑΝΑΣΤΑΣ και της ΣΑΛΟΜΕ 
(ΚΟΕΟδΟΥΑ δΟΡΗΙΑτου ΑΝΑ5Τ και της 5ΑΕΟΜΕ) 4 


Απόκτηση της Ελληνικής Ιθαγένειας του ομογενούς 
ΣΤΑΒΡΟΥΝΟΒ ΟΛΕΞΑΝΤΡ του ΙΒΑΝ και της ΝΙΝΑ 
((δΤΑνκυΝΟν ΟΕΕΚδΑΝϋΒ του ΙΥΑΝ και της ΝΙ¬ 


ΝΑ) . 5 

Τροποποίηση της συστατικής πράξης της Δημοτικής 
Επιχείρησης Τουριστικής Πολιτιστικής Ανάπτυξης 

Σταγείρων-Ακάνθου. 6 

Σύσταση αμιγούς Δημοτικής Επιχείρησης Δήμου Χάλ¬ 
κης με την επωνυμία «Δημοτική Επιχείρηση Πολιτι¬ 
σμού και Ανάπτυξης Χάλκης (Δ.Ε.Π.Α.Χ.)». 7 

Τροποποίηση - Συμπλήρωση της 118/2001 αποφάσε- 
ως περί συστάσεως του Νομικού Προσώπου «Δη¬ 
μοτικός Οργανισμός Πολιτισμού και Άθλησης 

(Δ.Ο.Π.Α.) Δήμου Καμείρου». 8 

Ίδρυση και λειτουργία Εκκλησιαστικού Ιδρύματος 
στον Ιερό ενοριακό Ναό Αγίων Αναργύρων Κόκκινη 
Χάνι με την επωνυμία «Πολιτιστικό-Πνευματικό Κέ¬ 
ντρο «Αξιόν Εστί» ενορίας Αγίων Αναργύρων Κόκ¬ 
κινη Χάνι». 9 


ΑΠΟΦΑΣΕΙ Σ 

Αριθ. 139755 (1) 

Ανασυγκρότηση Επιτροπής Παρακολούθησης του Προ¬ 
γράμματος «ΠΟΛΙΤΕΙΑ» στην Περιφέρεια Δυτικής Ελ¬ 
λάδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξειςτου άρθρου 18παρ. 18τουΝ. 2503/1997 


(ΦΕΚ Α 107) «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις». 

2. Τις διατάξειςτου αρ. 2παρ. 4του Ν. 2880/2001 (ΦΕΚ 
Α 9) «Πρόγραμμα «ΠΟΛΙΤΕΙΑ» για την μεταρρύθμιση και 
τον εκσυγχρονισμό της δημόσιας διοίκησης και άλλες 
διατάξεις». 

3. Την Κ.Υ.Α. των Υπουργών Εθνικής Οικονομίας & Οι¬ 
κονομικών και Εσωτερικών, Δημόσιας Διοίκησης και Απο¬ 
κέντρωσης με θέμα «Κανονισμός Εφαρμογής του Προ¬ 
γράμματος ΠΟΛΙΤΕΙΑ» (ΦΕΚ Β 568/9.5.2003). 

4. Την ανάγκη σύνδεσης σε έναν αναπόσπαστο ρόλο 
των Προγραμμάτων «ΠΟΛΙΤΕΙΑ» και 1»ΚΟΙΝΩΝΙΑΣ της 
ΠΛΗΡΟΦΟΡΙΑΣ» στην Περιφέρεια Δυτικής Ελλάδας. 

5. Την ανάγκη προώθησης του Προγράμματος «ΠΟΛΙ¬ 
ΤΕΙΑ» στην Περιφέρεια Δυτικής Ελλάδας. 

6. Το γεγονός ότι από την απόφασή μας αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

I. Ανασυγκροτούμε στην Περιφέρεια Δυτικής Ελλάδας 
την Επιτροπή Παρακολούθησης του Προγράμματος 
«ΠΟΛΙΤΕΙΑ», ως εξής: 

ί. Μπελιβάνης Νικόλαος, Γενικός Γραμματέαςτης Περι¬ 
φέρειας Δυτικής Ελλάδας, ως Πρόεδρος της Επιτροπής 
Παρακολούθησης του Προγράμματος «ΠΟΛΙΤΕΙΑ» και 
μέλος της Κεντρικής Επιτροπής Παρακολούθησης του 
Προγράμματος «ΠΟΛΙΤΕΙΑ» στο ΥΠ.ΕΣ.Δ.Δ.Α. 

II. Κατσούδα Χλόη, αναπληρώτρια του Προέδρου της 
Επιτροπής Παρακολούθησης του Προγράμματος «ΠΟΛΙ¬ 
ΤΕΙΑ» και αναπληρωματικό μέλος της Κεντρικής Επιτρο¬ 
πής Παρακολούθησης του Προγράμματος «ΠΟΛΙΤΕΙΑ» 
στο ΥΠ.ΕΣ.Δ.Δ.Α., ως μέλος. 

ΙίΙ. Παπαθεοδώρου Νικόλαος, Υπεύθυνος του Υποπρο¬ 
γράμματος I, ως μέλος. 

ιν. Μίχος Στέφανος, Υπεύθυνος του Υποπρογράμματος 
II και μέλος της Συντονιστικής Επιτροπής Συμβούλων 
Υποστήριξης (Σ.Ε.Σ.Υ.) του Ε.Π. Κοινωνία της Πληροφο¬ 
ρίας στην Περιφέρεια Δυτικής Ελλάδας, ως μέλος. 

ν. Στεφόπουλος Παναγιώτης, Προϊστάμενος της Διεύ¬ 
θυνσης Προγραμματισμού και Ανάπτυξης της Νομαρχια¬ 
κής Αυτοδιοίκησης Αχάίας, ως μέλος. 

νι. Γεροβασίλης Γιάννης, Προϊστάμενος της Δ/νσης Διοι¬ 
κητικού και Προστασίας του πολίτη, εκπρόσωπος της Νο¬ 
μαρχιακής Αυτοδιοίκησης Αιτωλοακαρνανίας, ως μέλος. 

νϋ. Αντωνόπουλος Νικόλαος, νομικός σύμβουλος, εκ¬ 
πρόσωπος της Τ.Ε.Δ.Κ. του Ν. Αχαίας, ως μέλος. 

νίϋ. Λυμπέρης Γιάννης, Δήμαρχος Αμαλιάδας, εκπρό¬ 
σωπος της Τ.Ε.Δ.Κ. του Ν. Ηλείας, ως μέλος. 

ιχ. Παπαχριστόπουλος Στάθης, ειδικός σύμβουλος του 
Γενικού Γραμματέα της Περιφέρειας Δυτικής Ελλάδας, 
ως μέλος. 

II. Για την υποστήριξη του έργου της Επιτροπής Παρα¬ 
κολούθησης του Προγράμματος «ΠΟΛΙΤΕΙΑ», συγκροτεί¬ 
ται Γραμματεία, η οποία αποτελείται από τις: 

1. Χαντζή Ελευθερία, του κλάδου ΠΕ Διοικητικού - Οι¬ 
κονομικού. 

2. Λαγκαδινού Γεωργία, του κλάδου ΠΕ Διοικητικού - Οι¬ 
κονομικού. 

III. Η Επιτροπή Παρακολούθησης του Προγράμματος 
«ΠΟΛΙΤΕΙΑ» καταρτίζει, διαχειρίζεται, εκτελεί, σε συνερ¬ 
γασία με τους φορείς υλοποίησης, το Επιχειρησιακό Πρό¬ 
γραμμα της Περιφέρειας και είναι αρμόδια για την έντα¬ 
ξη και απένταξη των έργων ή ενεργειών στα μέτρα του 
Επιχειρησιακού Προγράμματος. 

IV. Διασφαλίζει την σύνδεση των Προγραμμάτων «ΠΟ¬ 
ΛΙΤΕΙΑ» και»ΚΟΙΝΩΝΙΑτης ΠΛΗΡΟΦΟΡΙΑΣ». 

• Προτείνει την μεταφορά και ένταξη των έργων που 
έχουν τις προϋποθέσεις από το Πρόγραμμα «ΠΟΛΙΤΕΙΑ» 
στο Επιχειρησιακό Πρόγραμμα «ΚΟΙΝΩΝΙΑ της ΠΛΗΡΟ¬ 
ΦΟΡΙΑΣ». 

• Για την οργάνωση και την λειτουργία της Επιτροπής 
Παρακολούθησης του Προγράμματος «ΠΟΛΙΤΕΙΑ» ισχύ- 
ουντααναφερόμενα στο άρθρο 6του Κανονισμού Εφαρ¬ 
μογής του Προγράμματος «ΠΟΛΙΤΕΙΑ» (ΦΕΚ Β 568/ 
9.5.2003). 

• Για την αμοιβή των μελών της Επιτροπής Παρακο¬ 
λούθησης του Προγράμματος «ΠΟΛΙΤΕΙΑ» στην Περιφέ¬ 
ρεια Δυτικής Ελλάδας εφαρμόζονται οι διατάξεις της 
παρ. 18του αρ. 18του Ν. 2503/1997 (ΦΕΚ 107 Α). 

• Η Επιτροπή Παρακολούθησης του προγράμματος 
«ΠΟΛΙΤΕΙΑ» θα ολοκληρώσει το έργο του στις 
31.12.2003. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Πάτρα, 24 Ιουλίου 2003 

Ο Γενικός Γραμματέας Περιφέρειας 
ΝΙΚΟΣ ΜΠΕΛΙΒΑΝΗΣ 

- * - 

Αριθ. 2295 (2) 

Απαγόρευση κυνηγίου σε εκτάσεις Ν. Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΗΠΕΙΡΟΥ 

Έχοντας υπόψη: 

1. Τις Διατάξεις: 

α) Του Ν. 2503/97 «Διοίκηση, Οργάνωση, Στελέχωση 
της Περιφέρειας κ.λ.π.». 


β) Του Ν. 2647/98 «Μεταβίβαση αρμοδιοτήτων στην Πε¬ 
ριφέρεια». 

β) Του άρθρου 258παρ. 5του Ν.Δ. 86/69 «ΠερίΔασικού 
Κώδικα» η οποία προστέθηκε με το άρθρο 7 παρ.3 Ν. 
177/75. 

2. Την 414985/29.11.1985 κοινή απόφαση, «Μέτρα δια¬ 
χείρισης άγριας πτηνοπανίδας. 

3. Την 20446/17.9.2001 (ΦΕΚ Β7 1254/27.9.2001) από¬ 
φαση Γεν Γραμ. Περ. Ηπείρου «Περί μεταβίβασης αρμο¬ 
διοτήτων και παροχή εξουσιοδότησης υπογραφής απο¬ 
φάσεων κ.λ.π. με εντολή Γενικού Γραμματέα Περιφέρει¬ 
ας Ηπείρου στον Γ ενικό Δ/ντή κ.λ.π.». 

4. Την 7376/14.9.2000 απαγορευτική διάταξη κυνηγίου 
(ΦΕΚ 1209 /2.10.2000Τέφ.Β’) η οποία τροποποιήθηκε με 
την 1834/25.6.2002 απαγορευτική διάταξη. 

5. Τα 27/15.4.2003 και 69/11.6.2003 έγγραφα του Κυνη¬ 
γετικού Συλλόγου Ιωαννίνων. 

6. Το 40/14.6.2003 έγγραφο του Κυνηγετικού Συλλόγου 
Δελβινακίου. 

7. Την 4445/15.7.2003 αναφορά του Δασαρχείου Ιωαν¬ 
νίνων, αποφασίζουμε: 

Απαγορεύουμε για τρία (3) ακόμη χρόνια το κυνήγι 
όλων των θηραμάτων σε έκταση 20.000 στρεμμάτων η 
οποίο ορίζεται ως εξής: Το όριο αρχίζει από τον Άγιο Νι¬ 
κόλαο Δ. Δ. Λάβδανης, ακολουθείτο ρέμα Γυφτοπόταμος 
μέχρι τη συμβολή με το ρέμα Αρβανίτη,το οποίο ακολου¬ 
θεί με κατεύθυνση Δυτική μέχρι τη θέση «Κέδρα Καλού- 
δη»και καταλήγει στον επαρχιακό δρόμο Καστανής-Αγίας 
Μαρίνας. Από το σημείο αυτό και με κατεύθυνση Νότια 
ακολουθεί τον επαρχιακό δρόμο μέχρι τη διασταύρωση 
Άνω Λάβδανη-Βροσύνα. Από το σημείο αυτό και με κα¬ 
τεύθυνση Βόρειο-ανατολική, ακολουθεί το δρόμο προς 
Άνω Λάβδανη και καταλήγει στη θέση Άγ. Νικόλαος όπου 
και άρχισε. Σκοπός της εν λόγω απαγορευτικής διάταξης 
είναι η προστασία και η ανάπτυξη του θηραματικού πλού¬ 
του και από τις διατάξεις της παρούσας δεν προκαλείται 
δαπάνη σε βάρος του Δημοσίου. 

Η τήρηση της ανατίθεται στους Δασικούς Υπαλλήλους, 
Δημοτικούς και Κοινοτικούς Υπαλλήλους στην Ελληνική 
Αστυνομία και σε κάθε φιλόνομο πολίτη. Οι παραβάτες 
της παρούσας τιμωρούνται σύμφωνα με τις ισχύουσες 
περί Θήρας διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως, ισχύει από την ημερομηνία δημοσίευσης 
της και λήγει στις 31.7.2006. 

Ιωάννινα, 25 Ιουλίου 2003 

Ο Γ ενικός Γ ραμματέας Περιφέρειας 
ΠΑΥΛΟΣ ΠΑΠΑΔΟΠΟΥΛΟΣ 

Αριθ. 17073 (3) 

Τροποποίηση του Οργανισμού Εσωτερικής Υπηρεσίας 
Δήμου Κατσανοχωρίων Νομού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 12 του Ν. 118 8/81, όπως 
σήμερα ισχύουν. 

2. Τις διατάξειςτηςπαρ.4του άρθρου 12του Ν. 2307/95. 

3. Την 8794/4.5.1999 απόφασή μας, «περί εγκρίσεως 
Ο.Ε.Υ. Δήμου Κατσανοχωρίων (ΦΕΚ.95 8/26.5.1999τ.Β’)». 

4. Την 45/2003 απόφαση του Δ.Σ. Κατσανοχωρίων. 

5. Την79/4.7.2003 Γνωμοδότησητου Υπηρεσιακού Συμ¬ 
βουλίου Ο.Τ.Α. Νομού Ιωαννίνων και 

6. Την 20922/19.9.2001 ( ΦΕΚ. 1271/Β/2.10.2001) από¬ 
φασή μας, «Μεταβίβαση αρμοδιοτήτων και παροχή εξου¬ 
σιοδότησης υπογραφής αποφάσεων, εγγράφων κ.λ.π. 
ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ», 
αποφασίζουμε: 

Τροποποιούμε το άρθρο 12 της 8794/4.5.2003 απόφα¬ 
σής μας, ως εξής: 

Καταργούνται οι κατωτέρω προβλεπόμενες στον 
ισχύοντα Ο.Ε.Υ. θέσεις: 

Δύο (2) θέσεις κλάδου ΓΙΕ 1 Διοικητικού 

Μία (1) θέση κλάδου ΔΕ 1 Διοικητικού 

Μία (1) θέση κλάδου ΔΕ 24 Ηλεκτρολόγων. 

Προστείθονται οι κατωτέρω θέσεις ανά κατηγορία και 
κλάδο. 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ: 

Μία (1) θέση κλάδου ΠΕ. Οικονομικού - Λογιστικού ή ΤΕ 
Οικονομικού - Λογιστικού. 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ: 

Μία (1) θέση κλάδου ΤΕ22 Διοίκησης Μονάδων Τοπικής 
Αυτ/σης. 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ: 

Μία (1) θέση κλάδου ΔΕ28 Χειριστών Μηχανημάτων 

Μία (1) θέση κλάδου ΔΕ30 Τεχνιτών 

Μία (1) θέση κλάδου ΔΕ 29 Οδηγών αυτοκινήτων. 

Συνιστάται Γ ραφείο Κ.Ε.Π., ως αυτοτελές Γ ραφείο. Κα¬ 
τά τα λοιπά ισχύει ως έχει η προηγούμενη απόφασή μας. 

Κάλυψη δαπάνης: 

Με την παρούσα κανονιστική πράξη προκαλείται δαπά¬ 
νη σε βάρος του προϋπολογισμού του Δήμου Κατσανο¬ 
χωρίων, το ύ ψος της οποίας δεν μπορεί να προσδιορισθεί 
μετην παρούσα. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ιωάννινα, 28 Ιουλίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
ΧΡΗΣΤΟΣ ΤΣΙΑΤΟΥΡΑΣ 

-♦- 

(4) 

Απόκτηση της Ελληνικής Ιθαγένειας της ομογενούς ΚΟ¬ 
ΛΟΣΟΒΑ ΣΟΦΙΑ του ΑΝΑΣΤΑΣ και της ΣΑΛΟΜΕ 
(ΚΟΕΟδΟνΑ ΒΟΡΗΙΑτου ΑΝΑ3ΤΑ5 καιτηςδΑΙΟΜΕ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Μετην 5225/7.7.2003 απόφαση του Γενικού Γ ραμματέα 
της Περιφέρειας Θεσσαλίας έγινε αποδεκτή η από 
13.3.2002 αίτηση της ομογενούς ΚΟΛΟΣΟΒΑ ΣΟΦΙΑ του 


ΑΝΑΣΤΑΣ και της ΣΑΛΟΜΕ (ΚΟΕΟδΟνΑ 30ΡΗΙΑ του 
ΑΝΑ3ΤΑ3 και της 3ΑΕΟΜΕ) περί απόκτησης της ελληνι¬ 
κής Ιθαγένειας και του εξελληνισμού του επωνύμου της 
από ΚΟΛΟΣΟΒΑ (ΚΟΕΟδΟνΑ) σε ΚΟΛΟΣΙΔΗ και του 
ονόματος της από ΣΟΦΙΑ (δΟΡΗΙΑ) σε ΣΟΦΙΑ σύμφωνα 
με τις διατάξεις του Ν. 2790/2000 όπως τροποποιήθηκαν 
και ισχύουν με το άρθρο 76 του Ν. 2910/2001. 

Με εντολή Γ ενικού Γ ραμματέα Περιφέρειας 
Ο Διευθυντής 
ΙΩΑΝΝΗΣ ΤΖΙΜΟΥΛΗΣ 

-Φ- 

(5) 

Απόκτηση της Ελληνικής Ιθαγένειας του ομογενούς ΣΤΑ- 
ΒΡΟΥΝΟΒ ΟΛΕΞΑΝΤΡ του ΙΒΑΝ και της ΝΙΝΑ 
((δΤΑνΗΙΙΝΟν ΟΕΕΚδΑΝϋΒτου Ι\/ΑΝ και της ΝΙΝΑ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Με την 5226/7.7.2003 απόφαση του Γ ενικού Γ ραμματέα 
της περιφέρειας Θεσσαλίας έγινε αποδεκτή η από 
23.1.2003 αίτηση του ομογενούς ΣΤΑΒΡΟΥΝΟΒ ΟΛΕΞΑ¬ 
ΝΤΡ του ΙΒΑΝ και της ΝΙΝΑ (δΤΑνΒυΝΟν ΟΕΕΚδΑΝΩΒ 
του Ι\/ΑΝ και της ΝΙΝΑ) περί απόκτησης της ελληνικής 
Ιθαγένειας και του εξελληνισμού του επωνύμου του από 
ΣΤΑΒΡΟΥΝΟΒ (δΤΑνΡϋΝΟν) σε ΣΤΑΥΡΟΥ και του ονό¬ 
ματος του από ΟΛΕΞΑΝΤΡ (ΟΕΕΚΟΑΝϋΒ) σε ΑΛΕΞΑΝ¬ 
ΔΡΟΣ σύμφωνα με τις διατάξεις του Ν. 2790/2000 όπως 
τροποποιήθηκαν και ισχύουν με το άρθρο 76 του Ν. 
2910/2001. 

Με εντολή Γ ενικού Γ ραμματέα Περιφέρειας 
Ο Διευθυντής 

I. ΤΖΙΜΟΥΛΗΣ 

-Φ- 

( 6 ) 

Τ ροποποίηση της συστατικής πράξης της Δημοτικής Επι¬ 
χείρησης Τουριστικής Πολιτιστικής Ανάπτυξης Στα- 
γείρων-Ακάνθου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ/τος 410/1995. 

2. Την 3466/15.3.1996 απόφαση μετην οποία συστήθη- 
κε η Δημοτική Επιχείρηση Τουριστικής και Πολιτιστικής 
Ανάπτυξης Ιερισσού. 

3. Την 28/2003 απόφαση του Δημοτικού Συμβουλίου 
Σταγείρων - Ακάνθου, για την τροποποίηση του καταστα¬ 
τικού, αποφασίζουμε: 

Τροποποιείται η συστατική πράξη της Δημοτικής Επι¬ 
χείρησης Τουριστικής Και Πολιτιστικής Ανάπτυξης Ιε- 
ρισσού και συγκεκριμένα τα άρθρα 1,2, 3, 5, 6,11 ως 
εξής: 

Άρθρο 1 

Η επωνυμία της επιχείρησης γίνεται «Δημοτική Επιχεί¬ 
ρηση Σταγείρων -Ακάνθου». 

Άρθρο 2 

Σκοπός της Επιχείρησης είναι: 

1. Η ανάπτυξη όλων των μορφών τουρισμού, δημιουρ¬ 
γία απαραίτητης υποδομής και εγκαταστάσεων αναψυ¬ 
χής, διαφύλαξη του φυσικού περιβάλλοντος και διαμόρ¬ 
φωση του όπου απαιτείται, συντήρηση και αξιοποίηση πα¬ 
λαιών παραδοσιακών κτιρίων. 

2. Αξιοποίηση τουριστικών εγκαταστάσεων που θα πα- 
ραχωρηθούν από το Δήμο. 

3. Πολιτιστική ανάπτυξη και διατήρηση των Πολιτιστι¬ 
κών χαρακτηριστικών της περιοχής (αρχιτεκτονικών, πο¬ 
λιτιστικών, θρησκευτικών, ηθών και εθίμων). 

4. Δραστηριοποίηση στον τομέα της κοινωνικής φροντί¬ 
δας και εφαρμογής προγραμμάτων κοινωνικού χαρακτήρα. 

5. Δραστηριοποίηση στον τομέα της α) Δημοτικής αστι¬ 
κής συγκοινωνίας β) Ναυτικής συγκοινωνίας. 

6. Δραστηριοποίηση στον τομέα των ήπιων μορφών 
ενεργείας (αιολική - ηλιακή). 

7. Δραστηριοποίηση στον αθλητικό τομέα. 

8. Δραστηριοποίηση στην εκμετάλλευση πλουτοπαρα- 
γωγικών πόρων -λατομεία. 

9. Δραστηριοποίηση στον τομέα της μεταποίησης. 

Άρθρο 3 

Το Διοικητικό της Συμβούλιο της Επιχείρησης είναι 
επταμελές και αποτελείται από τέσσερις (4) εκπροσώ- 
πουςτου Δημοτικού Συμβουλίου έκτων οποίων ο ένας θα 
είναι της μειοψηφίας, έναν (1) εκπρόσωπο κοινωνικού φο¬ 
ρέα της περιοχής, δύο (2) μέλη τα οποία θα είναι δημότες 
ή κάτοικοι του Δήμου . 

Άρθρο 5 

Έδρατης επιχείρησης είναιη Ιερισσός, έδρατου Δήμου. 

Άρθρο 6 

Αύξηση μετοχικού κεφαλαίου κατά 11.738,81 Ευρώ, 
που θα χρησιμοποιηθούν για την επέκταση της επιχείρη¬ 
σης και την δραστηριοποίηση στους νέους τομείς δρά¬ 
σεις Προστίθεται επιπλέον. 

Άρθρο 11 

Μέσα για την επίτευξη των σκοπών 

1. Η διαχείρηση των ακινήτων και κινητών που θα παρα¬ 
χωρεί ο Δήμος. 

2. Η αγορά και η μίσθωση ακινήτων και κινητών που θα 
εξυπηρετούν τους σκοπούς της. 

3. Η συμμετοχή σε κοινοπραξίες, συνεταιρισμούς με άλ¬ 
λες επιχειρήσεις του δημοσίου ή ιδιωτικού τομέα. 

4. Η σύναψη συμβάσεων έργου και η ανάθεση και εκπόνη¬ 
ση μελετών σε φυσικά πρόσωπα και πάσης φύσεως φορείς. 

5. Η συμετοχή σε προγράμματα της Ευρωπαϊκής Ένω¬ 
σης και Εθνικών φορέων. 

Με την απόφαση αυτή προκαλείται δαπάνη 11,738, 81 
Ευρώ εις βάρος του προϋπολογισμού του Δήμου για το 
έτος 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 8 Ιουλίου 2003 
Ο Γενικός Γραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

-Φ- 

Αριθ. 7784 (7) 

Σύσταση αμιγούς Δημοτικής Επιχείρησης Δήμου Χάλκης 
με την επωνυμία «Δημοτική Επιχείρηση Πολιτισμού και 
Ανάπτυξης Χάλκης (Δ.Ε.Π.Α.Χ.)». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξειςτου Ν. 2539/97 και του Ν. 2503/97. 

2. Του άρθρου 1 του Ν. 2647/98. 

3. Τα άρθρα 277 - 284του Π.Δ. 410/95 (ΔΚΚ). 

4. Την4699/Β729.8.97 (ΦΕΚ891/τ. Β79.10.97) απόφαση 
Γενικού Γραμματέα Περιφέρειας Νοτίου Αιγαίου «Περί 


μεταβίβασης δικαιώματος υπογραφής στους Προϊσταμέ¬ 
νους Δ/νσεων καιΤμημάτωντης ΓενικήςΔ/νσηςτης Περι¬ 
φέρειας στο Νομό Δωδ/σου». 

5. Την οικονομοτεχνική μελέτη. 

6. Την 57/2003 απόφαση του Δημοτικού Συμβουλίου 
Χάλκης. 

7. Την 607/7.7.2003 σύμφωνη γνώμη του γραφείου Πε¬ 
ριφερειακής Ανάπτυξης Νομού Δωδεκανήσου, αποφασί¬ 
ζουμε: 

1. Ιδρύεται στο Δήμο Χάλκης Νομού Δωδεκανήσου αμι¬ 
γής δημοτική επιχείρηση με την επωνυμία «ΔΗΜΟΤΙΚΗ 
ΕΠΙΧΕΙΡΗΣΗ ΠΟΛΙΤΙΣΜΟΥ ΚΑΙ ΑΝΑΠΤΥΞΗΣ ΧΑΛΚΗΣ 
(Δ.Ε.Π.Α.Χ.)», ως ίδιο δημοτικό Νομικό Πρόσωπο ιδιωτι¬ 
κού δικαίου που διέπεται από τις διατάξεις των άρθρων 
277 επόμενα του Π.Δ. 410/1995, όπως εκάστοτε ισχύει. 

2. Σκοπός της επιχείρησης είναι. 

- Η λειτουργία, διαχείριση, επισκευές και συντήρηση 
του Δημοτικού Ξενώνα του Δήμου Χάλκης, του οποίου η 
χρήση ανατίθεται στην επιχείρηση κατά παραχώρηση του 
Δήμου Χάλκης. 

Η λειτουργία, διαχείριση και εμπορεία του πρατηρίου 
υγρών καυσίμων Χάλκης (περιοχή ΚΑΝΙΑ), για τη καλύτε¬ 
ρη εξυπηρέτηση των κατοίκων του νησιού μας του οποί¬ 
ου η χρήση ανατίθεται στην επιχείρηση κατά παραχώρη¬ 
ση του Δήμου Χάλκης. 

Η βελτίωση των υποδομών και η προώθηση της τουρι¬ 
στικής, οικονομικής, πολιτιστικής, εκπαιδευτικής, συγκοι¬ 
νωνιακής, επικοινωνιακής και κοινωνικής ανάπτυξης στη 
περιφέρεια του Δήμου Χάλκης, με την επιχειρηματική 
έρευνα, ανάληψη, εκτέλεση, κατασκευή, συντήρηση και 
εκμετάλλευση προγραμμάτων, μελετών, εργασιών, τεχνι¬ 
κών έργων, εκδηλώσεων, την παραγωγή και διάθεση αγα¬ 
θών και την παροχή υπηρεσιών. 

Η στα παραπάνω πλαίσια, σύναψη προγραμματικών και 
λοιπών συμβάσεων, η προώθηση διαδημοτικών συνεργα¬ 
σιών και επιχειρηματικών σχέσεων με Ο.Τ.Α. κάθε βαθμί¬ 
δας, λοιπούς φορείς και επιχειρήσεις του δημόσιου και 
ιδιωτικού τομέα, η ανάληψη σχεδίων, πρωτοβουλιών, 
ενεργειών, η εκπόνηση μελετών και η κατασκευή, εκτέλε¬ 
ση και εκμετάλλευση προγραμμάτων, έργων, εργασιών, 
υπηρεσιών κ.λ.π. 

Η αξιοποίηση δημοτικών, διαδημοτικών, νομαρχιακών, 
περιφερειακών, εθνικών, ευρωπαϊκών, διεθνών κ.λ.π. 
προγραμμάτων, επενδυτικών σχεδίων κ.λ.π. 

3. Εδρατης Δ.Ε.Π.Α.Χ. είναι ο Δήμος Χάλκης. 

4. Διάρκεια της εταιρείας είναι πενήντα (50) χρόνια από 
τη δημοσίευση της απόφασης στην Εφημερίδα της Κυ¬ 
βερνήσεως. 

5. Αρχικό κεφάλαιο της Επιχείρησης ορίζεται το ποσόν 
των 29.347,03 Ευρώ. 

6. Πόροι της επιχείρησης είναι. 

Τα έσοδα από τη λειτουργία του δημοτικού ξενώνα. 

Τ α έσοδα από την ανάληψη της εκτέλεσης προγραμμά¬ 
των, Πρωτοβουλιών, συμβάσεων, εργασιών, μελετών, 
έργων, Εκδηλώσεων, παραγωγή και διάθεση αγαθών και 
την παροχή υπηρεσιών. 

Πρόσοδοι από τη περιουσία που θα αποκτήσει. 

Δάνεια, κληρονομιές, δωρεές, εκχωρήσεις και οποια¬ 
δήποτε άλλη νόμιμη πηγή. 

7. Διοίκηση. 

Τ ο Διοικητικό Συμβούλιο της ΔΕΠΑΧ είναι επταμελές (7). 

Πρόεδρος του Διοικητικού Συμβουλίου είναι η Δήμαρ¬ 
χος, ο Αντιδήμαρχος η Δημοτικός Σύμβουλος που το Δη¬ 
μοτικό Συμβούλιο Χάλκης ορίζει. Ο Αντιπρόεδρος είναι 
επίσης Δημοτικός Σύμβουλος που ορίζει το Δημοτικό 

Συμβούλιο Χάλκης. Λοιπά μέλη είναι δύο (2) δημοτικοί 
σύμβουλοι, από τους οποίους ο ένας εκπρόσωπος της 
μειοψηφίας και τρεις (3) δημότες του Δήμου Χάλκης που 
έχουν γνώση και πείρα σχετικά με το αντικείμενο της επι¬ 
χείρησης, περιοριζόμενοι σε δύο (2) εφόσον η επιχείρηση 
απασχολεί άνω των δέκα πέντε (15) εργαζομένων οπότε 
θα συμμετέχει ένας (1) εκπρόσωπος των εργαζομένων. 

8. ΔΙΑΛΥΣΗ ΤΗΣ ΕΠΙΧΕΙΡΗΣΗΣ. 

Η επιχείρηση διαλύεται. 

Με απόφαση του Δημοτικού Συμβουλίου Χάλκης που 
λαμβάνεται με απόλυτη πλειοψηφίατων μελώντου. 

Οταν λήξει χωρίς να έχει παραταθεί νόμιμα η διάρκεια 
της επιχείρησης. 

Σε περίπτωση πτώχευσης της επιχείρησης. 

Την διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης η εκκαθάριση 
γίνεται από τρεις (3) εκκαθαριστές που ορίζονται από το 
Δημοτικό Συμβούλιο Χάλκης. Στην εκκαθάριση διεκπε- 
ραιώνονται οι εκκρεμείς υποθέσεις, εισπράττονται οι 
απαιτήσεις, ρευστοποιείται η περιουσία και πληρώνονται 
τα χρέη της επιχείρησης. Το υπόλοιπο περιέρχεται στο 
Δήμο Χάλκης. 

10. Η συγκρότηση, η λειτουργία και οι αρμοδιότητες 
των οργάνων διοίκησης, η οργάνωση, η λειτουργία, η δια¬ 
χείριση και εποπτεία της επιχείρησης, διέπονται από τις 
σχετικές με τις αμιγείς δημοτικές η κοινοτικές επιχειρή¬ 
σεις διατάξεις του Π.Δ. 410/1995 ( Δ.Κ.Κ. ) την 
25027/9.4.1984 απόφαση του Υπουργού Εσωτερικώνπου 
δημοσιεύθηκε στο ΦΕΚ 244/19.4.1984 και τις εκάστοτε 
ισχύουσες διατάξεις. 

11. Το προσωπικό της επιχείρησης συνδέεται με αυτή 
με σχέση εργασίας ιδιωτικού δικαίου. 

Για τη δαπάνη των 29.347,03 Ευρώ για τη κάλυψη του 
κεφαλαίου της επιχείρησης υπάρχει πρόβλεψη στον προ¬ 
ϋπολογισμό του Δήμου Χάλκης, ψηφιζομένης ταυτόχρο¬ 
να με την παρούσα σχετικής τροποποίησης και διάθεσης 
πίστωσης στον προϋπολογισμό του Δήμου Χάλκης. 

Η παρούσα δεν επιβαρύνει τον κρατικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 17 Ιουλίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

-Φ- 

Αριθ. 6472 (8) 

Τροποποίηση - Συμπλήρωση της 118/2001 αποφάσεως 
περί συστάσεως του Νομικού Προσώπου «Δημοτικός 
Οργανισμός Πολιτισμού και Άθλησης (Δ.Ο.Π.Α.) Δή¬ 
μου Καμείρου». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 1 του Ν. 2539/97. 

2. Τις όμοιες του άρθρου 203 του Π.Δ. 410/95. 

3. Τις όμοιες του Ν.2081/92 όπως τροποποιήθηκε μετο 
Ν. 2469/97. 

4. Την 4699/Β/29.8.97 (ΦΕΚ891/τ. Β'/9.10.97) απόφαση 
του Γ ενικού Γ ραμματέα Περιφέρειας Νοτίου Αιγαίου «Πε¬ 
ρί μεταβίβασης δικαιώματος υπογραφής στους Προϊστα¬ 
μένους Δ/νσεων και Τμημάτων της Γ ενικής Δ/νσης της Πε¬ 
ριφέρειας στο Νομό Δωδ/σου». 


5. Την 93/2003 απόφαση του Δημοτικού Συμβουλίου 
Καμείρου. 

6. Την 118/01 απόφαση του Δημοτικού Συμβουλίου Κα¬ 
μείρου που δημοσιεύτηκε στο ΦΕΚ 1478/31.10.2001 που 
αφορά την «Σύσταση του Δημοτικού Οργανισμού Πολιτι¬ 
σμού και Άθλησης (Δ.Ο.Π.Α.) Δήμου Καμείρου», αποφα¬ 
σίζουμε: 

Εγκρίνουμε την τροποποίηση της 118/2001 συστατικής 
απόφασης του Δημοτικού Οργανισμού Πολιτισμού και 
Άθλησης (Δ.Ο.Π.Α.) Δήμου Καμείρου και συμπληρώνει 
ως εξής: 

ΔΙΟΙΚΗΣΗ 

Το Νομικό πρόσωπο θα διοικείται από επταμελές (7με- 
λές) Διοικητικό Συμβούλιο ,αποτελούμενο από : 

Α) Τέσσερα (4) μέλη του Δημοτικού Συμβουλίου Καμεί¬ 
ρου, έκτων οποίωντρία(3) μέλη από την πλειοψηφία και 
ένα (1) μέλος απάτην μειοψηφία. 

Β) Τρία (3) λαϊκά μέλη. 

Τα μέλη του Διοικητικού Συμβουλίου θα ορίζονται μαζί 
με τους αναπληρωτές τους από το Δημοτικό Συμβούλιο. 

Πρόεδρος του Διοικητικού Συμβουλίου του Ν.Π., θα εί¬ 
ναι ο Δήμαρχος ή άλλο μέλος αιρετό ή μη, που θα ορίζε¬ 
ται από το Δημοτικό Συμβούλιο. 

Η θητεία του Διοικητικού Συμβουλίου θα είναι τετραετής, 
ακολουθώντας τη Δημοτική περίοδο και θα λήγει πάντοτε 
με την εγκατάσταση του νέου Διοικητικού Συμβουλίου. 

Η παρούσα απόφαση δεν προκαλεί δαπάνη σε βάρος 
του προϋπολογισμού του Δήμου Καμείρου για το τρέχον 
οικονομικό έτος. 

Το ίδιο ισχύει και για τα τέσσερα (4) επόμενα οικονομι¬ 
κά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 26 Ιουνίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

-Φ- 

Αριθ. 1652 (9) 

Ίδρυση και λειτουργία Εκκλησιαστικού Ιδρύματος στον 
Ιερό ενοριακό Ναό Αγίων Αναργύρων Κόκκινη Χάνι με 
την επωνυμία «Πολιτιστικό-Πνευματικό Κέντρο «Αξιόν 
Εστί» ενορίας Αγίων Αναργύρων Κόκκινη Χάνι». 

Ο ΑΡΧΙΕΠΙΣΚΟΠΟΣ ΚΡΗΤΗΣ 

Έχοντας υπόψη: 

1. Τις ιερές υποχρεώσεις προς το Χριστεπώνυμο Πλή¬ 
ρωμα της Εκκλησίας. 

2. Τους Θείους και Ιερούς Κανόνες, οι οποίοι επιβάλ¬ 
λουν στον Επίσκοπο να μεριμνά για την πνευματική και 
ηθική ανάπτυξη και καλλιέργεια του ποιμνίου του. 

3. Τις σχετικές διατάξειςτου Νόμου 4149/1961 «Περί Κα¬ 
ταστατικού Χάρτου της εν Κρήτη Ορθοδόξου Εκκλησίας». 

4. Τις σχετικές διατάξειςτου Νόμου 590/1977 «Περί Κα¬ 
ταστατικού Χάρτου της Εκκλησίας της Ελλάδος», απο- 
φασίζομεν: 

α) Την ίδρυση και λειτουργία Εκκλησιαστικού Ιδρύματος 
στον Ιερό ενοριακό Ναό Αγίων Αναργύρων Κόκκινη Χάνι 
και με την επωνυμία «Πολιτιστικό-Πνευματικό Κέντρο 
«Αξιόν Εστί» ενορίας Αγίων Αναργύρων Κόκκινη Χάνι». 

β) Τα σχετικά με τη διοίκηση, το σκοπό, τη λειτουργία 
και τη διαχείριση του Ιδρύματος ρυθμίζονται με τον πιο 
κάτω Κανονισμό. 

ΚΑΝΟΝΙΣΜΟΣ 

ΛΕΙΤΟΥΡΓΙΑΣ ΠΟΛΙΤΙΣΤΙΚΟΥ-ΠΝΕΥΜΑΤΙΚΟΥ 
ΚΕΝΤΡΟΥ «ΑΞΙΟΝ ΕΣΤΙΝ», ΕΝΟΡΙΑΣ 
ΑΓΙΩΝ ΑΝΑΡΓΥΡΩΝ ΚΟΚΚΙΝΗ ΧΑΝΙ 

Άρθρο 1 

Σύσταση -Τίτλος-Έδρα 

Στην περιφέρεια της Ιερός Αρχιεπισκοπής Κρήτης συνί- 
σταται, παρά την ενορία Αγίων Αναργύρων Κόκκινη Χάνι, 
Εκκλησιαστικό Ίδρυμα που λειτουργεί ως Νομικό Πρό¬ 
σωπο Ιδιωτικού Δικαίου με την επωνυμία «ΠΟΛΙΤΙΣΤΙΚΟ- 
ΠΝΕΥΜΑΤΙΚΟ ΚΕΝΤΡΟ, ΑΞΙΟΝ ΕΣΤΙΝ», το οποίο έχει 
έδρατον οικισμό Κόκκινη Χάνι,Δήμου Γουβών,και ειδικό¬ 
τερα τον I. Ναό Υπεραγίας Θεοτόκου, «ΑΞΙΟΝ ΕΣΤΙΝ». 

Άρθρο 2 

Σκοπός 

Σκοπός του κέντρου είναι να συμβάλει στο αρτιότερο 
Πολιτιστικό, Ποιμαντικό, Κατηχητικό, Κοινωνικό και Φι¬ 
λανθρωπικό έργο της ενορίας με: 

α) Τη μελέτη και σπουδή της ορθόδοξης παράδοσης 
της Εκκλησίας μας. 

β) Τη συμπαράσταση στις βαθύτερες ανάγκες της 
πνευματικής αναζήτησης και καλλιέργειας των νέων. 

γ) Τη σωστή αξιοποίηση του ελεύθερου χρόνου των νέ¬ 
ων της ενορίας σε ένα οικείο ιδιόκτητο χώρο. 

Άρθρο 3 

Μέσα για την επίτευξη των σκοπών 

1) Η λειτουργία Νεανικού Κέντρου για την πνευματική 
κατάρτιση, οικοδομή και τη δημιουργική απασχόληση και 
ψυχαγωγία των νέων. 

2) Η αξιοποίηση του ανθρώπινου δυναμικού της ενο¬ 
ρίας που εμφορείται από εκκλησιαστική συνείδηση και 
ορθόδοξο εκκλησιαστικό φρόνημα και την συνδρομή ικα¬ 
νών πνευματικών ανθρώπων, κληρικών και λαϊκών. 

3) Η οργάνωση καλλιτεχνικών εκθέσεων και θεατρικών 
παραστάσεων, μουσικών και ψυχαγωγικών εκδηλώσεων. 

4) Η συγκέντρωση, ταξινόμηση, συντήρηση και αξιοποί¬ 
ηση λαογραφικού και εκκλησιαστικού υλικού με την ορ¬ 
γάνωση Μουσείου. 

5) Η διοργάνωση ομιλιών και διαλέξεων διαφωτιστικού 
περιεχομένου και σεμιναρίων 

6) Η δημιουργία παραδοσιακών τμημάτων για τη διά¬ 
σωση .διατήρηση και διάδοση της πολιτιστικής μας πα¬ 
ράδοσης. 

7) Η οργάνωση δανειστικής βιβλιοθήκης, τμήματος 
πληροφορικής και εργαστηρίων για την ανάπτυξη καλλι¬ 
τεχνικών ταλέντων και δεξιοτεχνίας των νέων. 

8) Η ίδρυση και λειτουργία Τράπεζας Αίματος. 

9) Η οργάνωση εκδρομών, ξεναγήσεων και επισκέψεων. 

10) Οργανώνοντας γραφείο για την διευκόλυνση της 
επικοινωνίας των μελών. 

11) Πραγματοποιώντας παραστάσεις και κάνοντας τις 
ενέργειες που επιβάλλονται για την προβολή του έργου και 
τη δραστηριότητα του Πνευματικού-Πολιτιστικού Κέντρου. 

12) Πραγματοποιώντας μελέτες. 

13) Εκδίδοντας ενημερωτικό περιοδικό έντυπο. 

14) Ενεργώντας τις επιβαλλόμενες συνεργασίες με άλλα 
πνευματικά κέντρα για την προώθηση του έργου των με¬ 
λών, αλλά και για την ανταλλαγή απόψεων και ιδεών για τη ν 
αναβάθμιση της πνευματικής ποιότητας των μελών. 

Οποιοσδήποτε άμεσος ή έμμεσος σκοπόςτου κέντρου με 
κίνητρο την συνεργασία με άλλους συλλόγους που άπτο- 
νται πολιτικών ή συντεχνιακών σκοπών απαγορεύεται. 


Άρθρο 4 
Διοίκηση 

Το Πολιτιστικό-Πνευματικό Κέντρο τελεί υπό την επο- 
πτείατου Σεβ. Αρχιεπίσκοπου Κρήτης. 

Διοικείται από επταμελές (7) Διοικητικό Συμβούλιο 
(Δ.Σ.) και απαρτίζεται από: 

Α) Ένα έκτων εφημερίων της ενορίας Κόκκινη Χάνι, ως 
πρόεδρο του κέντρου. 

Β) Ένα μέλος του εκκλησιαστικού συμβουλίου της ενο- 
ρίας. 

Γ) Από πέντε (5) ενορίτες, άνδρες και γυναίκες που δια- 
κρίνονταιγιατην πνευματική τους κατάρτιση, ωριμότητα 
και ενδιαφέρον τους για το έργο της ενορίας. 

Τα μέλη του Διοικητικού Συμβουλίου διορίζονται για μια 
τριετία από το Σεβ. Αρχ. Κρήτης, ύστερα από έγγραφη 
πρόταση του Εκκλησιαστικού Συμβουλίου με τη γνώμη 
και των λοιπών εφημερίων του Ναού με δικαίωμα επανα¬ 
διορισμού. 

Το Εκκλησιαστικό συμβούλιο δύναται να προτείνει και 
τρία (3) αναπληρωματικά μέλη για την ορθή λειτουργία 
του Δ.Σ. του Κέντρου. 

Το Διοικητικό Συμβούλιο (Δ.Σ) του Πολιτιστικού-Πνευ- 
ματικού Κέντρου συγκροτείται σε σώμα κατά την πρώτη 
συνεδρίαση του, εκλέγονταςτον αντιπρόεδρο, τον Γραμ- 
ματέα και τον Ταμία. Η προσφορά των μελών είναι τιμητι¬ 
κή και άνευ αμοιβής. Μέλη του Δ.Σ μη ανταποκρινόμενα 
στα καθήκοντα τους παύονται με απόφαση του Εκκλη¬ 
σιαστικού Συμβουλίου και αντικαθίστανται σύμφωνα με 
την διαδικασία διορισμού. 

Άρθρο 5 
Αρμοδιότητες 

Α) Το Δ.Σ του Πολιτιστικού -Πνευματικού Κέντρου απο¬ 
φασίζει για κάθε θέμα που αφορά στη λειτουργία και την 
συντήρηση του Κέντρου με σχετική πλειοψηφία των πα¬ 
ρόντων τακτικών μελών. Σε περίπτωση ισοψηφίας υπερι¬ 
σχύει η ψήφος του προέδρου. 

Β) Συνεργάζεται με το Εκκλησιαστικό Συμβούλιο του Ιε¬ 
ρού Ναού και μπορεί να αποφασίζει τη σύσταση Τομέων 
ή Τμημάτων Διακονίας ,να καθορίζει τις αρμοδιότητές 
των και να διορίζει υπευθύνους εκτιμώντας το ήθος και 
την προσφορά των προς την ενορία. 

Γ) Μεριμνά για την εξεύρεση Οικονομικών πόρων και 
την καλή και σωστή λειτουργία του. 

Δ) Συντάσσει τον προϋπολογισμό και τον απολογισμό 
του Κέντρου και υποβάλλει στην I. Αρχιεπισκοπή προς 
έγκριση. 

Τ ο Δ.Σ. προς αρτιότερη εκπλήρωση των σκοπώντου και 
την ομαλή λειτουργία του, δύναται να αποφασίσει: 

1) Για τον καθορισμό θέσεων προσωπικού που δεν 
έχουν καθοριστεί στον παρόντα κανονισμό, για τα απαι- 
τούμενα προσόντα και δικαιολογητικά του προσληφθη- 
σομένου προσωπικού καθώς καιγιατις αρμοδιότητες των 
προσώπων και των καθοριζομένων θέσεων. 

2) Για την πρόσληψη του απαραίτητου έμμισθου ή άμι¬ 
σθου προσωπικού, να διορίζει έμμισθους ή άμισθους 
υπεύθυνους και το προσωπικό αυτών. 

Ε) Συνέρχεται τακτικά μια φορά το μήνα και εκτάκτως 
μετά από πρόσκληση του προέδρου οσάκις παρίσταται 
ανάγκη ή με αίτηση τριών τουλάχιστον τακτικών μελών 
του Δ.Σ. 

Για την ύπαρξη απαρτίας πρέπει να παρευρίσκονται ο 
Πρόεδρος ή με εντολή του ο Αντιπρόεδρος και τα τέσσε¬ 
ρα τουλάχιστον τακτικά μέλη του Δ.Σ. 

Άρθρο 6 

Καθήκοντα των μελών του Δ.Σ 

Ο Πρόεδρος του Δ.Σ. εκπροσωπείτο Πολιτιστικ -Πνευ¬ 
ματικό Κέντρο ενώπιον κάθε Αρχής, Δημόσιας ή Δημοτι¬ 
κής και σε οποιαδήποτε Εκκλησιαστική, Δικαστική, Διοι¬ 
κητική, Οικονομική, Φορολογική Αρχή και Υπηρεσία και 
σε κάθε Οργανισμό και ενώπιον Συμβολαιογράφου και σε 
περίπτωση κολλήματος αυτού,το Πολιτιστικό-Πνευματι- 
κό Κέντρο εκπροσωπεί ο Αντιπρόεδρος αυτού και τούτου 
κωλυομένου άλλο μέλος του Δ.Σ. αρμοδίως εξουσιοδο¬ 
τημένο. Επίσης ο πρόεδρος, προεδρεύει των συνεδριά- 
σεωντου Κέντρου, υπογράφει τη σχετική αλληλογραφία, 
καθώς και τα γραμμάτια εισπράξεων και εντάλματα πλη¬ 
ρωμών σε συνεργασία με τον γραμματέα και τον ταμία. 

Ο Αντιπρόεδρος αναπληρώνει τον πρόεδρο όταν εκεί¬ 
νος απουσιάζει ή κωλύεται στην άσκηση των καθηκόντων 
του λόγω υγείας. Επίσης εκτελείτα καθήκοντα που μπο¬ 
ρεί να του αναθέσει αρμοδίως ο πρόεδρος. 

Ο Γραμματέας τηρεί το αρχείο του Πολιτιστικού-Πνευ- 
ματικού Κέντρου, διακινεί την αλληλογραφία, συντάσσει 
τα πρακτικά συνεδριάσεων και συνυπογράφει με τον πρό¬ 
εδρο τα εντάλματα πληρωμών και τα λοιπά έγγραφα. 

Ο Ταμίας τηρεί τα βιβλία εσόδων και εξόδων , φυλάγει 
τα χρήματα, καταχωρεί τα γραμμάτια εισπράξεων και τα 
εντάλματα πληρωμών, καταθέτει και αναλαμβάνει χρήμα¬ 
τα από τράπεζες, συνυπογράφει με τον πρόεδρο κάθε δι- 
καιολογητικό που τον αφορά. 

Τα μέλη του Δ.Σ. τακτικά και αναπληρωματικά, μετέ¬ 
χουν στις συνεδριάσεις του Συμβουλίου και βοηθούν 
στην όσο το δυνατόν καλύτερη λειτουργία του Κέντρου 
με όποιο τρόπο τους ζητηθεί από το Δ.Σ. 

Άρθρο 7 
Βιβλία 

Η οικονομική διαχείριση του Κέντρου είναι ενιαία και 
αφορά σε όλα τα τμήματα του. Διατηρεί βιβλίο πρακτι¬ 
κών, βιβλίο εσόδων- εξόδων, βιβλίο πρωτοκόλλου, διπλό¬ 
τυπα αποδείξεων, γραμμάτια εισπράξεων, εντάλματα 
πληρωμών καθώς και σχετικούς φακέλους αρχείου. Τα βι¬ 
βλία αυτά θεωρούνται από την I. Αρχ. Κρήτης η οποία 
ασκεί τον οικονομικό έλεγχο διαχειρίσεως του Κέντρου. 
Ο δε ετήσιος προϋπολογισμός εγκρίνεται από το Μητρο- 
πολιτικό Συμβούλιο της I. Αρχ. Κρήτης. 

Άρθρο 8 

Πόροι του Πολιτιστικού-Πνευματικού Κέντρου 

Α) Οι επιχορηγήσεις από τον Ενοριακό Ναό αναλόγως 
των αναγκών του Κέντρου και των οικονομικών δυνατοτή- 
τωντου Ναού. 

Β) Από κάθε φύσεως προαιρετικές εισφορές, δωρεές, 
κληρονομιές ή κληροδοτήματα. 

Γ) Από πάσης φύσεως έσοδα, διοργάνωση εκδηλώσε¬ 
ων, καλλιτεχνικών παραστάσεων, οικονομικές ενισχύσεις 
διαφόρων φορέων και συλλόγων, δωρεών κ.τ.λ. 

Δ) Από εράνους και λαχειοφόρους αγορές. 

Ε) Από ενοίκια κινητής ή ακινήτου περιουσίας. 

ΣΤ) Από κάθε παροχή ή επιχορήγηση του Κράτους, Νο¬ 
μαρχιακής Αυτοδιοίκησης ή του Δήμου ή και άλλη νόμιμη 
επιχορήγηση, εισφορά ή οικονομική ενίσχυση. 

Ζ) Έσοδα από τη διεξαγωγή συνεδρίων .σεμιναρίων, 
επιμορφωτικών προγραμμάτων κ.τ.λ. 


Η) Διάφοροι άλλοι πόροι μη κατονομαζόμενοι στον πα¬ 
ρόντα κανονισμό, τους οποίους θα συστήσει και θα εξεύ- 
ρειτοΔ.Σ.του Πολιτιστικού-Πνευματικού Κέντρου. 

Θ) Κάθε έσοδο το οποίο δεν προβλέπεται ανωτέρω και 
προέρχεται από χρηστή πηγή. 

Άρθρο 9 
Διάθεση πόρων 

Οι πόροι του Πολιτιστικού-Πνευματικού διατίθενται: 

Α) Γιατις ανάγκες συντήρησης και λειτουργίας του κτη¬ 
ρίου του Πολιτιστικού Κέντρου (θέρμανση, φωτισμός, νε¬ 
ρό, τηλέφωνο, καθαριότητα κ.τ.λ.). 

Β) Για τον εξοπλισμό του Πολιτιστικού-Πνευματικού Κέ¬ 
ντρου. 

Γ) Για την αγορά βιβλίων - ενίσχυση βιβλιοθήκης-διορ- 
γάνωση συνεδρίων, εορτών και εκδηλώσεων. 

Δ) Γ ια την εκτύπωση διαφόρων απαραίτητων εντύπων 
για τη λειτουργία του Κέντρου. 

Ε) Για την αμοιβή της καθαρίστριας ή άλλου έμμισθου 
προσωπικού. 

Άρθρο 10 

Σφραγίδα 

Το Πολιτιστικό -Πνευματικό Κέντρο έχει σφραγίδα κυ¬ 
κλική με το τίτλο: «ΠΟΛΙΤΙΣΤΙΚΟ-ΠΝΕΥΜΑΤΙΚΟ ΚΕΝΤΡΟ 
ΕΝΟΡΙΑΣ ΚΟΚΚΙΝΗ ΧΑΝΙ, ΑΞΙΟΝ ΕΣΤΙΝ». 

Άρθρο 11 

Το Πολιτιστικό-Πνευματικό Κέντρο καταργείται με από¬ 
φαση του Εκκλησιαστικού Συμβουλίου και με έγκριση της 
αποφάσεως από το Μητροπολιτικό Συμβούλιο της Ι.Α.Κ., 
όταν δεν εκπληρώνειτην αποστολή του ή παρεκκλίνει του 
σκοπού του. Κάθε κινητό και ακίνητό του στοιχείο ακόμα 
και οικονομικό μεταβιβάζεται χωρίς καμία άλλη ενέργεια 
στον ναό Υπεραγίας Θεοτόκου Αξιόν Εστίν Κόκκινη Χάνι 
στον οποίο και ανήκει άμεσα κάθε περιουσιακό στοιχείο 
του Πολιτιστικού-Πνευματικού Κέντρου. 

Άρθρο 12 

Ο Κανονισμός αυτός ισχύει από τότε που θα δημοσιευ¬ 
τεί σύμφωνα με το Νόμο στο επίσημο Δελτίο της Εκκλη¬ 
σίας της Ελλάδος, «Εκκλησία» και στην Εφημερίδα της 
Κυβερνήσεως. Κάθε τροποποίηση του μπορεί να γίνει με 
πρόταση του Δ.Σ. του Πολιτιστικού -Πνευματικού Κέ¬ 
ντρου προς το Εκκλησιαστικό Συμβούλιο, με τη σύμφω¬ 
νη γνώμη και των εφημερίων του ναού της ενορίας Κόκκι¬ 
νη Χάνι, καθώς και με έγκριση από το Μητροπολιτικό Συμ¬ 
βούλιο της Ι.Α.Κ. 

Ακροτελεύτιο Άρθρο 
Κάλυψη δαπάνης 

Από τις διατάξεις του Κανονισμού αυτού δεν προκαλεί- 
ται δαπάνη σε βάρος του κρατικού προϋπολογισμού, προ- 
καλείται όμως δαπάνη σε βάρος του Ιερού ενοριακού Να¬ 
ού Αγίων Αναργύρων Κόκκινη Χάνι Πεδιάδος (Ν.Π.Δ.Δ.), 
το ύψος της οποίας δεν μπορεί να προσδιοριστεί. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ηράκλειο, 25 Ιουλίου 2003 

Ο Αρχιεπίσκοπος 
ΤΟ ΚΡΗΤΗΣ ΤΙΜΟΘΕΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




